|  |  |  |
| --- | --- | --- |
| ГРБОВИ ЗА МЕМОРАНДУМ | Република Сербия  Автономна покраїна Войводина  **Покраїнски секретарият за образованє, предписаня, управу**  **и национални меншини – национални заєднїци**  Булевар Михайла Пупина 16, 21000 Нови Сад  Тел.: +381 21 487 4608; Ф +381 21 456 217  [ounz@vojvodina.gov.s](mailto:ounz@vojvodina.gov.s) | |
|  | ЧИСЛО: 128-90-1016/2023-05 | ДАТУМ: 5.5.2023. року |

На основи члена 11. Покраїнскей скупштинскей одлуки о додзельованю буджетних средствох за унапредзенє положеня националних меншинох – националних заєднїцох и розвой мултикултурализмa и толеранциї («Службени новини АПВ», число 8/2019) и члена 15. и 16. пасус 5. у вязи зоз членом 24. пасус 2. и членом 37. пасус 5. Покраїнскей скупштинскей одлуки о покраїнскей управи («Службени новини АПВ», число 37/2014, 54/2014 – др. предписанє, 37/2016, 29/2017, 24/2019, 66/2020 и 38/2021) и предкладаня конкурсней комисиї за запровадзованє поступку додзельованя буджетних средствох на основи Явного конкурсу за орґанизацию реґионалних квиз змаганьох «Кельо ше познаме» – петнаести циклус у 2023. року за додзельованє буджетних средствох по явним конкурсу за орґанизованє реґионалних квиз змаганьох «Кельо ше познаме» – петнаести циклус у 2023. року, число: 128-90-1016/2023-05 од 26.4.2023. року, покраїнски секретар за образованє, предписаня, управу и национални меншини – национални заєднїци приноши

**Ришенє**

**о додзельованю буджетних средствох по Явним конкурсу за орґанизованє реґионалних квиз змаганьох «Кельо ше познаме» – петнасти циклус у 2023. року**

**I**

На основи Явного конкурсу за орґанизованє реґионалних квиз змаганьох «Кельо ше познаме» – петнаести циклус у 2023. року, яки розписани 5.4.2023. року под числом: 128-90-1016/2023-05, хтори обявени у «Службених новинох АП Войводини» число 15/2023, дня 5.4.2023. року, средства ше додзелює шлїдуюцим подношительом приявох:

|  |  |  |  |  |
| --- | --- | --- | --- | --- |
| **Подношитель прияви** | **Населєне место** | **Сума за додзельованє** | **Число предмету** | **Число**  **бодох** |
| Учительски факултет на мадярским наставним язику у Суботици | Суботица | 122.000,00 | 128-90-1016/2023-05-03 | 22 |
| Економско-тарґовинска школа «Вук Караджич» | Стара Пазова | 43.500,00 | 128-90-1016/2023-05-04 | 19 |
| Основна школа «Серво Михаль» | Зренянин | 41.000,00 | 128-90-1016/2023-05-02 | 18 |
| Културно образовни центер «Турзо Лайош» | Сента | 35.000,00 | 128-90-1016/2023-05-01 | 15 |

**II**

Тото ришенє о виборе програмох/проєктох ше обяви на урядовим интернет-боку Покраїнского секретарияту.

**Обгрунтованє**

Зоз членом 11. Покраїнскей Скупштинскей одлуки о додзельованю буджетних средствох за унапредзенє положеня националних меншинох – националних заєднїцох и розвой мултикултурализму и толеранциї ше ушорює наменку, способ и поступок за додзельованє буджетних средствох за софинансованє програмох и проєктох за унапредзованє положеня националних меншинох – националних заєднїцох и розвой мултикултурализму и толеранциї на териториї Автономней покраїни Войводини.

Зоз членом 15. Покраїнскей скупштинскей одлуки о покраїнскей управи утвердзене же ше пре вивершованє законох, других предписаньох и общих актох Републики Сербиї, предписаньох Скупштини и Покраїнскей влади, покраїнски орґани управи приноша предписаня и поєдинєчни акти, кед су за тото овласцени, а з членом 16. пасус 5. истей одлуки же би ше з ришеньом одлучовало о поєдинєчних стварох, у складзе зоз предписанями. Зоз членом 24. пасус 2. наведзеней одлуки предписане же покраїнски секретар представя покраїнски секретарият, орґанизує и обезпечує окончованє роботох на ефикасни способ, приноши акти за хтори є овласцени, формує комисиї и роботни ґрупи за окончованє зложенших роботох зоз дїлокругу Секретарияту и одлучує о правох, длужносцох и одвичательносцох занятих.

Зоз членом 37. пасус 5. утвердзене же Покраїнски секретарият за образованє, предписаня, управу и национални меншини ‒ национални заєднїци, медзи иншим доприноши розвою интеркултурализма, афирмациї мултикултурализма, толеранциї и соживоту националних меншинох – националних заєднїцох цо жию на териториї АП Войводини; стара ше о витворйованю правох у обласци людских правох и правох припаднїкох националних меншинох – националних заєднїцох; и утвердзує додатни права припаднїкох националних меншинох – националних заєднїцох; обезпечує средства за финансованє, односно софинансованє националних совитох националних меншинох, здруженьох и орґанизацийох националних меншинох – националних заєднїцох, як и унапредзованє витворйованя правох припаднїкох националних меншинох – националних заєднїцох на териториї АП Войводини.

На основи члена 11. и 23. Покраїнскей скупштинскей одлуки о буджету Автономней покраїни Войводини за 2023. рок («Службени новини АПВ», число 54/2022), а у вязи зоз Покраїнску скупштинску одлуку о додзельованю буджетних средствох за унапредзованє положеня националних меншинох – националних заєднїцох и розвой мултикултурализму и толеранциї Покраїнски секретарият за образованє, предписаня, управу и национални меншини – национални заєднїци 5.4.2023. року, розписал Явни конкурс за орґанизацию реґионалних квиз змаганьох «Кельо ше познаме» – петнаести циклус у 2023. року, под числом: 128-90-1016/2023-05.

На основи конкурсу яки запровадзени у складзе зоз членом 23. и 25. Покраїнскей скупштинскей одлуки о буджету Автономней покраїни Войводини за 2023. рок и обсягу обезпечених средствох за наведзени наменки яки утвердзени зоз членом 11. истей одлуки, окончує ше розподзельованє средствох по приявох цо сцигли на конкурс. Наведзени средства ше обезпечує у буджету АП Войводини и водза ше на окремним буджетним роздїлу покраїнского орґану управи цо є компетентни за обласц националних меншинох – националних заєднїцох.

Конкурсна комисия за запровадзованє поступку за додзельованє буджетних средствох на основи Явного конкурсу за орґанизованє реґионалних квиз змаганьох «Кельо ше познаме» – петнасти циклус у 2023. року, формована з ришеньом покраїнского секретара число: 128-90-1016/2023-05 од 24.4.2023. року. Комисия зашедала 26.4.2023. року и после розпатраня и вреднованя приявох, утвердзела лїстину вреднованя, бодованя и ранґованя приявених подношительох приявох хтора обявена на урядовим интернет-боку Покраїнского секретарияту 26.4.2023. року. Учашнїки на конкурсу мали право на пригварку на лїстину вреднованя и ранґированя приявених програмох/проєктох, у чаше осем дньох по єй обявйованю. По виходзеню термина за подношенє пригваркох, Конкурсна комисия послала предкладанє покраїнскому секретарови за приношенє конєчного ришеня за додзельованє средствох по Явним конкурсу за орґанизованє реґионалних квиз змаганьох «Кельо ше познаме» – петнасти циклус у 2023. року.

У складзе зоз наведзеним, на предкладанє конкурсней комисиї послатей покраїнскимо секретарови за образованє, предписаня, управу  
 и национални меншини – национални заєднїци принєсол ришенє як у диспозитиву.

Тото ришенє конєчне.

Покраїнски секретар,

Жолт Сакалаш